b'\n_START_ARTICLE_\nAivoverkosto\n_START_PARAGRAPH_\nAivoverkosto (lat. formatio reticularis) eli retikulaarij\xc3\xa4rjestelm\xc3\xa4 ulottuu koko aivorungon alueelle v\xc3\xa4liaivoista ydinjatkeeseen ja se on muodostunut harmaasta ja valkeasta aineesta eli yhteen liittyneist\xc3\xa4 hermosoluista. Siihen tulee viej\xc3\xa4haarakkeita useista sensorisista hermoista ja siit\xc3\xa4 l\xc3\xa4htee viej\xc3\xa4haarakkeita aivokuorelle. Aivoverkoston teht\xc3\xa4v\xc3\xa4 on yll\xc3\xa4pit\xc3\xa4\xc3\xa4 vireystilaa pit\xc3\xa4m\xc3\xa4ll\xc3\xa4 etenkin aivokuorta, limbist\xc3\xa4 j\xc3\xa4rjestelm\xc3\xa4\xc3\xa4, selk\xc3\xa4ydint\xc3\xa4 ja motorisia keskuksia virein\xc3\xa4 ja se aktivoi aivokuoren ihmisen her\xc3\xa4tess\xc3\xa4.'